सुशासन दिवस पर गिनाई अटल की उपलब्धियां
पूर्वप्रधानमंत्री अटल बिहारी वाजपेयी के 91वें जन्म दिवस पर भाजपा कार्यकर्ताओं, सामाजिक संस्थाओं और शिक्षण संस्थानों द्वारा सुशासन दिवस मनाया। केक काटा गया। शहर भाजपा द्वारा पूर्व प्रधानमंत्री अटल बिहारी वाजपेयी के 91 वें जन्म दिन पर होटल वृंदावन में सुशासन दिवस मनाया और गोष्ठी आयोजित की गई। मुख्य वक्ता सांसद अर्जुन राम मेघवाल ने अटल बिहारी वाजपेयी को आदर्श और अनुकरणीय राष्ट्रभक्त बताया। विधायक डा गोपाल जोशी ने अध्यक्षता करते वाजपेयी द्वारा चलाए गए कार्यक्रम एवं उनकी दूरगामी सोच को आज के परिदृश्य में प्रासंगिक बताया। प्रदेश उपाध्यक्ष नंदकिशोर सोलंकी ने कहा कि वाजपेयी की सोच व्यक्तित्व से आज भारत में सुशासन की नींव मजबूत हुई है। महापौर नारायण चोपड़ा, मुमताज अली भाटी, सोमदत्त श्रीमाली, डा मीना आसोपा, ताराचंद सारस्वत, युधिष्ठिर सिंह भाटी, अरुण जैन, शिव कुमार रंगा, रमेश सैनी, अमरदीप मारू, आनंद व्यास, भूपेंद्र शर्मा सहित बड़ी संख्या में भाजपा नेताओं ने बेटी बचाओ बेटी पढ़ाओ सहित अन्य अभियानों के बारे में बताया। अंत में जनसंघ के सदस्य रहे सत्य प्रकाश मोदी उर्फ फकीरचंद, भाजपा जिलाध्यक्ष डा सत्यप्रकाश आचार्य के बड़े भाई जगदीश नारायण आचार्य भतीजे अरुण आचार्य के निधन पर शोक प्रस्ताव रखते हुए दो मिनट का मौन रखा गया।
देहात भाजपा द्वारा गांधी पार्क में आयोजन किया गया। अंध विद्यालय एवं पब्लिक पार्क में गरीबों को फल वितरण किया। जस्सूसर मंडल द्वारा गायों को हरा चारा गुड़ खिलाया एवं 31 दिसंबर तक कई आयोजनों की घोषणा की। स्व नंदू महाराज मेमोरियल वेलफेयर सोसायटी द्वारा मंडल अध्यक्ष उपाध्याय के मुख्य आतिथ्य में पार्षद लक्ष्मीनारायण, शिव भगवान, प्रकाश व्यास, गौरी शंकर व्यास आदि ने हवन किया एवं मिठाई बांटी। युवा मोर्चा द्वारा अपना घर वृद्ध आश्रम में आवासियों को भोजन कराया। विधायक डा गोपाल जोशी, मोहन सुराणा ने अतिथि के रूप में उद्बोधन दिया। भूपेंद्र शर्मा अध्यक्ष, ललित भान, पंकज गहलोत, मनीष सोनी आदि ने वाजपेयी की उपलब्धियां गिनाई। अटल बिहारी वाजपेयी वाचनालय द्वारा भीनासर में प्रदेश उपाध्यक्ष नंदकिशोर सोलंकी के मुख्य आतिथ्य में केक कटिंग के बाद 91 किलो गुड़ वितरित किया गया। अध्यक्ष शंकर लाल गहलोत, पार्षद सरला देवी पडि़हार, विजय आचार्य, गुमान सिंह भाटी, जेपी व्यास, प्रेम गहलोत, उदय राम भादू आदि अनेक पदाधिकारी और कार्यकर्ताओं ने वाजपेयी को फैक्स कर शुभ कामनाएं दी। सुखेश्वर महादेव मंदिर प्रन्यास नत्थूसर बास द्वारा महारुद्राभिषेक के बाद जयनारायण व्यास के मुख्य आतिथ्य में 91 किलो दूध की खीर का प्रसाद वितरित किया गया। अध्यक्ष ललित मोहन, रवींद्र कुमार आदि के सान्निध्य में आरती के बाद 91 दीपकों से मंदिर सजाया गया। लोकतंत्र रक्षा मंच राजस्थान द्वारा दाऊ लाल गहलोत की अध्यक्षता में गोष्ठी रखी गई। श्याम देवी, विमला देवी रंगा, पुष्पा गहलोत, राधा देवी ने सत्संग किया भजन सुनाए। भाजपा जूनागढ़ मंडल द्वारा अध्यक्ष रमेश सैनी पाबूदान सिंह राठौड़ के नेतृत्व में रोशनी घरा चौराहा हनुमान मंदिर के पास गायों को गुड़ खिलाया। पीबीएम के टीबी अस्पताल में फल वितरित किए इस मौके पर महापौर नारायण चोपड़ा, उप महापौर अशोक आचार्य, मालम सिंह मांगलिया, राजेंद्र स्वामी, देवेंद्र टाक, विनोद सहित बड़ी संख्या में कार्यकर्ता और पदाधिकारी मौजूद थे। भाजयुमो देहात द्वारा, वृद्ध आश्रम, रैन बसेरों, वृद्ध आश्रम, मूक बधिर विद्यालय ,स्लम एरिया व्यास कालोनी सर्किल पर आतिशबाजी की, केक काटा 121 किलो फल मिठाइयां वितरित की। 51 लोगों को शाल दिए गए।
वृंदावन होटल में पूर्व प्रधानमंत्री अटलबिहारी वाजपेयी के जन्मदिन पर आयोजित गोष्ठी को संबोधित करते सांसद अर्जुनराम मेघवाल।
hin_Deva hin_Deva hin_Deva hin_Deva